ดีลเลอร์รถฮิตเคลมออนไลน์
ใช้บริการบริษัทลูกไทยรี อีเอ็มซีเอส เล็งขยายบริการต่างประเทศหารายได้เพิ่ม
11 มี.ค. 2560

ใช้บริการบริษัทลูกไทยรี อีเอ็มซีเอส เล็งขยายบริการต่างประเทศหารายได้เพิ่มโพสต์ทูเดย์ - ดีลเลอร์รถยนต์ชื่อดังร่วมใช้ระบบเคลมออนไลน์บริษัทเครือไทยรี ทำมูลค่าธุรกิจหมุนเวียนเฉียด 2 หมื่นล้าน 4 ชาติเอเชียจองคิวใช้บริการนายโอฬาร วงศ์สุรพิเชษฐ์ ประธานเจ้าหน้าที่บริหาร บริษัท ไทยรับประกันภัยต่อ (ไทยรี) เปิดเผยว่า บริษัท อีเอ็มซีเอส ไทย ผู้ให้บริการด้านคอมพิวเตอร์เกี่ยวกับการจัดการความเสียหายของยานพาหนะหรือเคลมออนไลน์ที่ไทยรีถือหุ้นในสัดส่วน 49% ได้รับความน่าเชื่อถือและมีผู้ใช้บริการมากขึ้น“ในปี 2559 ที่ผ่านมา เราสามารถดึงผู้แทนจำหน่ายรถยนต์หรือดีลเลอร์ผู้ผลิตรถยนต์รายใหญ่เข้ามาใช้บริการได้ เช่น ดีลเลอร์ของมิตซูบิชิ ใช้บริการ 100% ดีลเลอร์โตโยต้า กว่า 70% ดีลเลอร์ฮอนด้า ใช้บริการประมาณ 50% และในปี 2560 จะมีการขยายฐานลูกค้ากลุ่มที่เป็นดีลเลอร์รถยนต์ยี่ห้ออื่นๆ เข้ามาใช้บริการเคลมออนไลน์ให้มากขึ้น” นายโอฬาร กล่าวนอกจากนี้ บริษัท อีเอ็มซีเอส ไทย ยังได้รับการติดต่อให้เข้าไปวางระบบการทำงานในต่างประเทศอีก ประกอบด้วย ประเทศอินโดนีเซีย เวียดนาม กัมพูชา และลาว โดยคาดว่าการวางระบบที่เวียดนามจะเสร็จเร็วที่สุด ซึ่งคาดว่าจะสามารถเริ่มทำงานภายใต้ระบบของบริษัทได้ภายในไตรมาส 2 ของปี 2560 แต่งานหรือรายได้จะเข้ามาที่บริษัท อีเอ็มซีเอส ไทย ในไตรมาส 3 นี้ หลังจากนั้นงานให้บริการที่กัมพูชาก็จะเสร็จตามมา ซึ่งคาดว่าในปีนี้จะมีรายได้จากต่างประเทศเข้ามาประมาณ 90 ล้านบาท“ส่วนที่กัมพูชาและลาวเรายังอยู่ระหว่างเจรจากับพันธมิตรทางธุรกิจเพราะการที่จะไปวางระบบเราจะต้องอาศัยความรู้จากคนในท้องถิ่นเข้ามาช่วยเราได้ ซึ่งช่วงนี้ก็อยู่ในช่วงของการวางโครงสร้างพื้นฐานในการรองรับการให้บริการ ที่อินโดนีเซียอยู่ระหว่างการศึกษาโอกาสทางธุรกิจและโอกาสทางการตลาดร่วมกันก่อนจะไปวางระบบ” นายโอฬาร กล่าวนายโอฬาร กล่าวอีกว่า สำหรับปี 2559 บริษัท อีเอ็มซีเอส ไทย บริหารจัดการเคลมรถยนต์ออนไลน์ทั้งประเทศประมาณ 1.1 ล้านเคลม จากลูกค้าบริษัทประกันภัยรถยนต์ที่มาใช้บริการจำนวน 38 บริษัท ซึ่งครองส่วนแบ่งการตลาดด้านรถยนต์อยู่ร่วมกันประมาณ 80% มียอดการชำระราคา ค่าซ่อม ค่าอะไหล่ ที่ผ่านระบบบริษัท อีเอ็มซีเอส ไทย จำนวน 515 ล้านเหรียญสหรัฐ หรือคิดเป็นเงินไทย 1.6-1.7 หมื่นล้านบาท มีอู่ในเครือข่ายประมาณ 2,000 อู่ทั่วประเทศ ทำให้มีรายได้จากค่าธรรมเนียมในการบริหารเคลม 121 ล้านบาท เพิ่มขึ้น 15% จากปี 2558 ที่ทำได้ 105 ล้านบาท